બિઝનેસ ડેસ્કઃ જુલાઇમાં રીટેલ ફુગાવો 9 માસના નીચા સ્તરે આવવાથી મંગળવારે ઘરેલુ બજારમાં ઊછાળો આવ્યો હતો. ફાર્મા, પ્રાઇવેટ બેન્કો, રીયલ્ટી, એનર્જીના ટેકે સેન્સેક્સ ઇન્ટ્રા-ડે 287 પોઇન્ટ ઊછળીને 37,932ની ઊંચાઇએ ગયો હતો અને અંતે 207 પોઇન્ટ વધીને 37,852 પર બંધ રહ્યો હતો. એ જ રીતે, નિફ્ટી ઉપર 11,452 સુધી વધ્યા પછી અંતે 79.35 અંક વધીને 11,435 પર બંધ રહ્યો છે. બીએસઇમાં મિડકેપ ઇન્ડેક્સ 0.90 ટકા વધ્યો હતો. આમ, બે દિવસના ઘટાડા પછી માર્કેટમાં ફરી તેજી જોવા મળી છે.